कक्राझार , 20 नभेम्बर : थांनाय 3 नभेम्बरनिफ्राय 18 नभेम्बर , 2020 सिम कक्राझार जिल्लानिनो सिङाव थानाय दतमा ब्लकनि बेन्दोङाव थानाय सोनाब डाडारकुटिआव कक्राझारनि ग्रीन लिफ एनजिअ आरो नाबार्ड ल्बकनि जुथायै बान्जायनायाव क्राफ्ट केन आरो बेम्बु एबा औवानिफ्राय बायदि बायदि रोखोमनि आइजें - आइला दिहुन्नायनि सायाव फोरोंथाय होनाय जायो । बे फोरोंथाय होनायाव जिल्लानि सिङाव थानाय मोन 30 सेल्फ - हेल्फ ग्रुपनि सोद्रोमाफोरा बाहागो लाना औवा आरो रायदोंनिफ्राय आइजें - आइला दिहुन्नायनि सायाव फोरोंथाय होनाय जायो । जर'खायै बे फोरोंथाय होनाय एबा स्किल डेभलपमेन्ट ट्रेइनिं होनायखौ गोख्रोङै दैदेन्दोंमोन नाबार्ड बेंकजों लोगोसे दतमायाव थानाय इउक' बेंकआ । मख'जाथावदि , स्किल डेभलपमेन्ट ट्रेइनिं होनायनि जोबथा हाबाफारियाव गाहाय आलासि महरै बाहागो लाफैदोंमोन नाबार्ड बेंकनि मेनाजार रतनमनि सरामजों लोगोसे दतमा इउक' बेंकनि मेनाजार उज्जल कुमार बर'आ लोगोसेनो माननि आलासि महरै बाहागो लाफैदोंमोन दतमा ब्लकनि ए एस आर एल एम नि क - अर्डिनेटर निकदिन दैमारीआ । जोबथारनाय हाबाफारखिौ सामलायदोंमोन ग्रीन लफि एनजिअ' नि आफादगिरि घण कान्त ब्रह्मआ । बिथाङा हाबाफारियाव बाहागो लानानै फोरोंथाय होनाय हाबाफारियाव बाहागो लाफैनाय साफ्रोमबो सोद्रोमाफोरखौनो गोसो - गोर्बोजों साबाइख'र बाउनायजों लोगोसे फोरोंथाय मोन्नायखौ बाहायनानै गाव - गावनि आथिङाव गसंथानो हानायबायदि नाजालांनो थाखाय खावलायो । 
ग्रीन लिफ एनजिअनि स्किल डेभलपमेन्ट ट्रेइनिं होनाय हाबाफारिया जोब्बाय